text: Festlig og fredelig fejring af nytår
  01 januar 2014 kl. 07.10
  Både Sydøstjyllands Politi og Syd- og Sønderjyllands Politi melder om et travlt, festligt og fredelig fejring af det nye år, hvor det det gode vejr lokkede mange mennesker udendørs.
  - Vi har meget travlt hele nytårsaften og -nat med masser af småting. Heldigvis har vi været forskånet for grove ting som voldtægt og slagsmål, siger vagtchef Ole Aamann hos Syd- og Sønderjyllands Politi til TV SYD.
  Hos Sydøstjyllands Politi er vagtchef Svend Pedersen helt på linje:
  - Vi har haft nogle små containerbrande og lidt gadeuorden uden de helt store ting, som det kunne være tilfældet på en mere hektisk nytårsnat, siger han til TV SYD.
  